CELEX: 32017R1491
Language: bg
Date: 2017-08-21 00:00:00
Title: Регламент за изпълнение (ЕС) 2017/1491 на Комисията от 21 август 2017 година за подновяване на одобрението на активното вещество 2,4-DB в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

22.8.2017   
            
            
               BG
            
            
               Официален вестник на Европейския съюз
            
            
               L 216/15
            
         РЕГЛАМЕНТ ЗА ИЗПЪЛНЕНИЕ (ЕС) 2017/1491 НА КОМИСИЯТА
   от 21 август 2017 година
   за подновяване на одобрението на активното вещество 2,4-DB в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:
   
               (1)
            
            
               С Директива 2003/31/ЕО на Комисията (2) веществото 2,4-DB беше включено като активно вещество в приложение I към Директива 91/414/ЕИО на Съвета (3).
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).
            
         
               (3)
            
            
               Срокът на одобрението на активното вещество 2,4-DB, включено в част А от приложението към Регламент за изпълнение (ЕС) № 540/2011, изтича на 31 октомври 2017 г.
            
         
               (4)
            
            
               В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бе подадено заявление за подновяване на одобрението на 2,4-DB.
            
         
               (5)
            
            
               Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.
            
         
               (6)
            
            
               Държавата членка докладчик подготви доклад за оценка във връзка с подновяването, като се консултира с държавата членка съдокладчик, и на 3 юни 2015 г. го представи на Европейския орган по безопасност на храните (наричан по-нататък „Органът“) и на Комисията.
            
         
               (7)
            
            
               Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.
            
         
               (8)
            
            
               На 13 май 2016 г. Органът предаде на Комисията заключението си (6) относно това дали може да се очаква 2,4-DB да отговаря на критериите за одобрение, предвидени в член 4 от Регламент (ЕО) № 1107/2009. На 18 май 2017 г. Комисията представи проекта на доклад във връзка с подновяването на одобрението на 2,4-DB на Постоянния комитет по растенията, животните, храните и фуражите.
            
         
               (9)
            
            
               На заявителя бе дадена възможност да представи забележките си по проекта на доклада във връзка с подновяването.
            
         
               (10)
            
            
               Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ 2,4-DB. Поради това е целесъобразно одобрението на 2,4-DB да бъде подновено.
            
         
               (11)
            
            
               Оценката на риска във връзка с подновяването на одобрението на 2,4-DB се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи 2,4-DB. Следователно е целесъобразно ограничението за употреба само като хербицид да се премахне.
            
         
               (12)
            
            
               Поради това Регламент за изпълнение (ЕС) № 540/2011 следва да бъде съответно изменен.
            
         
               (13)
            
            
               С Регламент за изпълнение (ЕС) 2016/950 на Комисията (7) срокът на одобрението на 2,4-DB бе удължен до 31 октомври 2017 г., за да се даде възможност процедурата по подновяване да приключи, преди срокът на одобрението да изтече.
            
         
               (14)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество
   Одобрението на активното вещество 2,4-DB се подновява в съответствие с приложение I.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 1 ноември 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 август 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Директива 2003/31/ЕО на Комисията от 11 април 2003 г. за изменение на Директива 91/414/ЕИО на Съвета за включване на активните вещества 2,4-DB, бета-цифлутрин, цифлутрин, ипродион, линурон, малеинов хидразид и пендиметалин (ОВ L 101, 23.4.2003 г., стр. 3).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
   
      (6)  ЕОБХ (Европейски орган за безопасност на храните), 2016 г. Заключение във връзка с партньорската проверка на оценката на риска от употребата на активното вещество 2,4-DB като пестицид. EFSA Journal (Бюлетин на ЕОБХ), 2016;14(5):4500. На разположение на следния интернет адрес: www.efsa.europa.eu
   
      (7)  Регламент за изпълнение (ЕС) 2016/950 на Комисията от 15 юни 2016 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 2,4-ДБ, бета-цифлутрин, карфентразон-етил, Coniothyrium minitans щам CON/M/91-08 (DSM 9660), циазофамид, делтаметрин, диметенамид-Р, етофумезат, фенамидон, флуфенацет, флуртамон, форамсулфурон, фостиазат, имазамокс, йодосулфурон, ипродион, изоксафлутол, линурон, малеинов хидразид, мезотрион, оксасулфурон, пендиметалин, пикоксистробин, силтиофам и трифлоксистробин (ОВ L 159, 16.6.2016 г., стр. 3).
   
      ПРИЛОЖЕНИЕ I
      
                  Популярно наименование, идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Изтичане срока на одобрението
               
               
                  Специфични разпоредби
               
            
                  2,4-DB
                  CAS № 94-82-6
                  CIPAC № 83
               
               
                  4-(2,4-дихлорофенокси)маслена киселина
               
               
                  ≥ 940 g/kg
                  Онечиствания:
                  Свободни феноли (изразени като 2,4-дихлорофенол (2,4-DCP)): максимум 15 g/kg.
                  Дибензо-p-диоксини и полихлорирани дибензофурани (токсични еквиваленти (TEQ) на TCDD): максимум 0,01 mg/kg.
               
               
                  1 ноември 2017 г.
               
               
                  31 октомври 2032 г.
               
               
                  За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на 2,4-DB, и по-специално допълнения I и II към него.
                  При тази цялостна оценка държавите членки обръщат особено внимание на:
                  
                              —
                           
                           
                              защитата на операторите и работниците;
                           
                        
                              —
                           
                           
                              защитата на потребителите от продукти от животински произход;
                           
                        
                              —
                           
                           
                              опазването на дивите бозайници;
                           
                        
                              —
                           
                           
                              опазването на нецелевите почвени организми;
                           
                        
                              —
                           
                           
                              опазването на водните организми;
                           
                        
                              —
                           
                           
                              опазването на нецелевите сухоземни растения.
                           
                        Когато е целесъобразно, условията за употреба включват мерки за ограничаване на риска.
               
            
         (1)  Допълнителни подробности за идентичността и спецификацията на активното вещество са представени в доклада за преразглеждане.
   
   
      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:
      
                  1)
               
               
                  в част А вписване 47 за 2,4-ДБ се заличава;
               
            
                  2)
               
               
                  в част Б се добавя следното вписване:
                  
                              Номер
                           
                           
                              Популярно наименование, идентификационни номера
                           
                           
                              Наименование по IUPAC
                           
                           
                              Чистота (1)
                              
                           
                           
                              Дата на одобрението
                           
                           
                              Изтичане срока на одобрението
                           
                           
                              Специфични разпоредби
                           
                        
                              „116
                           
                           
                              2,4-DB
                              CAS № 94-82-6
                              CIPAC № 83
                           
                           
                              4-(2,4-дихлорофенокси)маслена киселина
                           
                           
                              ≥ 940 g/kg
                              Онечиствания:
                              Свободни феноли (изразени като 2,4-дихлорофенол (2,4-DCP)): максимум 15 g/kg.
                              Дибензо-p-диоксини и полихлорирани дибензофурани (токсични еквиваленти (TEQ) на TCDD): максимум 0,01 mg/kg.
                           
                           
                              1 ноември 2017 г.
                           
                           
                              31 октомври 2032 г.
                           
                           
                              За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на 2,4-DB, и по-специално допълнения I и II към него.
                              При тази цялостна оценка държавите членки обръщат особено внимание на:
                              
                                          —
                                       
                                       
                                          защитата на операторите и работниците;
                                       
                                    
                                          —
                                       
                                       
                                          защитата на потребителите от продукти от животински произход;
                                       
                                    
                                          —
                                       
                                       
                                          опазването на дивите бозайници;
                                       
                                    
                                          —
                                       
                                       
                                          опазването на нецелевите почвени организми;
                                       
                                    
                                          —
                                       
                                       
                                          опазването на водните организми;
                                       
                                    
                                          —
                                       
                                       
                                          опазването на нецелевите сухоземни растения.
                                       
                                    Когато е целесъобразно, условията за употреба включват мерки за ограничаване на риска.“
                           
                        
            
         (1)  Допълнителни подробности за идентичността и спецификацията на активното вещество са представени в доклада за преразглеждане.